title: Yann Bouëssel du Bourg
text: Yann Bouessel du Bourg, pe c'hoazh Jean Marie Bouessel du Bourg, a oa ur broadelour breizhat (1924-1996).
  
  Eil Brezel-bed
  
  Ganet eo e Pariz. E familh a zo a orin eus Bilieg e-kichen Felger.
  
  Dont a ra da vezañ stourmer broadelour breizhat ha federalour europat adalek e yaouankiz hag e chomo gant ar mennozhioù-se betek e varv. Stourm a ra e Strollad Broadel Breizh. Harzet e voe Yann Bouëssel du Bourg gant an Alamaned e-pad nozvezh ar 27 a viz Gwengolo 1941, a-gevret gant ur stourmer all eus SBB, Arsène Gefflot, merour L'Heure Bretonne, pa oant o lakaat traktoù. Testenn an traktoù-se bet embannet gant Strollad Broadel Breizh a oa : "Ni anglais, ni français, ni allemand, breton seulement".
  
  Yann Bouëssel du Bourg en deus soñjet mont er Bezen Perrot met ne 'z eas ket en abeg d'e vennozhioù kristen hag a oa kontrol da baganiezh Lainé.
  
  Stourmer breizhat 
  
  Skrivet en doa kantadoù a bennadoù er c'helaouennoù breizhek etre 1970 ha 1990, dreist-holl diwar-benn istor Breizh. Tost e oa da Langleiz, e amezeg hag e vignon. Kenlabourat a ra gant kengevread Kendalc'h, Skouted Bleimor, hag ar c'helaouennoù Imbourc'h hag Al Liamm.
  
  Embannadurioù
   Dreist ar Gorventenn, danevell e yaouankiz ha pergen e-pad ar brezel, e ti Imbourc'h
   Xavier de Langlais peintre écrivain illustrateur breton, Encyclopédie Bretonne N°2 1977, 
   La littérature bretonne, gant Yann Brekilien, Les Éditions d'organisation, Pariz, 1982. 
   "Saint-Aubin du Cormier, Sentinelle de la Bretagne"
   roll e bennadoù er gelaouenn Imbourc'h : niv. 320 Here 1996 p. 59-67.
  
  Broadelouriezh Breizh
  Ganedigezhioù 1924
  Marvioù 1996